Alfred Baku

Alfred Baku yɛ Ghanani a ɔyɛ adwuma wɔ famtuo ho mfiridwuma mu ne adwuma mu panyin. Ɔyɛɛ adwuma sɛ adwuma mu ɔmampanyin abadiakyiri ne Panyin a ɔda Afrika Atɔe fam ano ma Gold Fields Limited.

 Ne Mfiase ne Nhomasua 
Baku nyaa Master of Science abodin krataa wɔ Fam Agudietuo ho wɔ Ghana suapɔn University of Mines and Technology a ɛwɔ Tarkwa. Ɔsan nso wɔ adansedi krataa a ɛkyerɛ sɛ ɔyɛ agudeɛtuo sohwɛfo wɔ mmara kwan so, na ɔyɛ Australia Asoɛe a Ɛhwɛ Dade a Wotu wɔ Fam So no muni.

 Adwuma 
Baku hyɛɛ n’adwuma ase wɔ agudietuo mu, na onyaa osuahu wɔ Ghana ne Australia nyinaa. Ɔde ne ho bɔɔ Gold Fields wɔ afe 2002 mu sɛ mfiridwumayɛfoɔ a ɔtu agudeɛ na ɔdii dibea ahodoɔ, a nea ɛka ho ne mfiridwumayɛfoɔ panin wɔ Agnew Mine wɔ Western Australia ne dibea ahorow wɔ St. Ives Mine wɔ Australia. Wɔ afe 2007 mu no, ɔsan kɔɔ Ghana kɔhwɛɛ Damang agudeɛ dwumadibea ne fa a ɛtu agudeɛ no so na wɔpaw no sɛ sohwɛfoɔ panin wɔ afe 2008, obubuo bosome no mu.

Ɔbɛyɛɛ Tarkwa agudeɛtuo no sohwɛfoɔ panin wɔ afe 2010 mu na ɛno akyi no, ɔbɛyɛɛ Adwuma mu Ɔmanpanin abadiakyiri a ɔhwɛ adwumayɛ so ma agudeɛtuo kuw mmienu no nyinaa. Wɔ Ɔpɛpɔn 2014 mu no, wɔpaw no sɛ ɔpanyin abadiakyiri ne Ɔpanyin wɔ Gold Fields Afrika Atɔe, na ɔbɛyɛɛ Ghanani a odi kan a onyaa saa dibea yi.

 Abasobɔdeɛ ne Anuonyamhyɛ ahorow 
Wɔ afe 2018 mu no, wɔgyee no toom sɛ ɔyɛ Agudeɛtuo Panyin a ɔda nsow wɔ Ghana Entrepreneur and Corporate Executive Abasobɔdeɛ a ɛtɔ so nkron no mu. Wɔ afe 2020 mu no, ɔnyaa CEO of the Year abasobɔdeɛ wɔ Ghana Adwumayɛ Abasobɔdeɛ a ɛtɔ so mmiɛnsa no mu.

 Beaɛ a menyaa mmoa fii